CELEX: 62012CA0182
Language: mt
Date: 2013-03-07 00:00:00
Title: Kawża C-182/12: Sentenza tal-Qorti tal-Ġustizzja (It-Tmien Awla) tas- 7 ta’ Marzu 2013 (talba għal deċiżjoni preliminari tas-Székesfehérvári Törvényszék — l-Ungerija) — Gábor Fekete vs Nemzeti Adó- és Vámhivatal Közép-dunántúli Regionális Vám- és Pénzügyőri Főigazgatósága (Kodiċi Doganali tal-Komunità — Artikolu 137 — Regolament ta’ implementazzjoni tal-Kodiċi Doganali — Artikolu 561(2) — Kundizzjonijiet għall-eżenzjoni totali mid-dazji fuq l-importazzjoni — Importazzjoni fi Stat Membru ta’ vettura li l-proprjetarju tagħha huwa stabbilit fi Stat terz — Użu privat tal-vettura awtorizzat mill-proprjetarju mhux permezz ta’ kuntratt ta’ impjieg konkluż mal-utent — Assenza ta’ eżenzjoni)

27.4.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 123/7
            
         Sentenza tal-Qorti tal-Ġustizzja (It-Tmien Awla) tas-7 ta’ Marzu 2013 (talba għal deċiżjoni preliminari tas-Székesfehérvári Törvényszék — l-Ungerija) — Gábor Fekete vs Nemzeti Adó- és Vámhivatal Közép-dunántúli Regionális Vám- és Pénzügyőri Főigazgatósága
   (Kawża C-182/12) (1)
   
   (Kodiċi Doganali tal-Komunità - Artikolu 137 - Regolament ta’ implementazzjoni tal-Kodiċi Doganali - Artikolu 561(2) - Kundizzjonijiet għall-eżenzjoni totali mid-dazji fuq l-importazzjoni - Importazzjoni fi Stat Membru ta’ vettura li l-proprjetarju tagħha huwa stabbilit fi Stat terz - Użu privat tal-vettura awtorizzat mill-proprjetarju mhux permezz ta’ kuntratt ta’ impjieg konkluż mal-utent - Assenza ta’ eżenzjoni)
   2013/C 123/10
   Lingwa tal-kawża: l-Ungeriż
   
      Qorti tar-rinviju
   
   Székesfehérvári Törvényszék
   
      Partijiet fil-kawża prinċipali
   
   
      Rikorrent: Gábor Fekete
   
      Konvenut: Nemzeti Adó- és Vámhivatal Közép-dunántúli Regionális Vám- és Pénzügyőri Főigazgatósága
   
      Suġġett
   
   Talba għal deċiżjoni preliminari — Székesfehérvári Törvényszék — Interpretazzjoni tal-Artikolu 561(2) tar-Regolament tal-Kummissjoni (KEE) Nru 2454/93, tat-2 ta’ Lulju 1993, li jiffissa d-dispożizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabbilixxi il-Kodiċi Doganali Komunitarju (ĠU Edizzjoni Speċjali bil-Malti, Kapitolu 2, Vol. 6, p. 3) — Kundizzjonijiet għall-eżenzjoni totali mid-dazji fuq l-importazzjoni — Użu privat ta’ mezz ta’ trasport — Kunċett ta’ relazzjoni ta’ xogħol — Importazzjoni fi Stat Membru ta’ vettura proprjetà ta’ fondazzjoni stabbilita fi Stat terz, mill-president tal-kunsill ta’ amministrazzjoni tal-imsemmija fondazzjoni — Awtorizzazzjoni mill-fondazzjoni inkwistjoni lill-president tal-kunsill ta’ amministrazzjoni tagħha sabiex juża u jsuq il-vettura kkonċernata.
   
      Dispożittiv
   
   L-Artikolu 561(2) tar-Regolament tal-Kummissjoni (KEE) Nru 2454/93, tat-2 ta’ Lulju 1993, li jiffissa d-dispożizzjonijiet għall-implementazzjoni tar-Regolament tal-Kunsill (KEE) Nru 2913/92 li jistabbilixxi il-Kodiċi Doganali Komunitarju, kif emendat bir-Regolament tal-Kummissjoni (KE) Nru 993/2001, tal-4 ta’ Mejju 2001, għandu jiġi interpretat fis-sens li l-eżenzjoni totali mid-dazji fuq l-importazzjoni prevista minn din id-dispożizzjoni għal mezz ta’ trasport li huwa użat għal skopijiet privati minn persuna fiżika stabbilita fit-territorju doganali tal-Unjoni Ewropea tista’ tingħata biss jekk dan l-użu privat kien previst fil-kuntratt ta’ impjieg li jorbot lil din il-persuna mal-proprjetarju tal-vettura stabbilit barra mit-territorju.
   
      (1)  ĠU C 217, 21.7.2012.